text: نئیدہلی۔14جولائی ، 2018؛ ٹرانسپورٹ اور شاہراہ، جہازرانی، آبی وسائل ، ندی کی ترقی اور گنگا کے احیا کے وزیر جناب نتن گڈکری نے کہا ہے کہ گزشتہ چار برسوں کے دوران آندھرا پردیش میں قومی شاہراہ کی لمبائی میں اضافہ ہوا ہے اور یہ 2926 کلومیٹر تک پہنچ گئی ہے۔ انہوں نے کہا کہ مئی 2014 سے قبل ریاست میں 4193 کلومیٹر لمبی قومی شاہراہ تھی جسے بڑھا کر 7118 کلومیٹر کر دیا گیا ہے۔ آندھرا پردیش میں قومی شاہراہ کی ترقی کے لیے ایک لاکھ کروڑ روپے کی سرمایہ کاری کی توقع ہے۔ بھارت مالا کے تحت 44 ہزار کروڑ روپے کی لاگت سے 2520 کلومیٹر سڑک کی تعمیر کا منصوبہ ہے۔